钦定古今图书集成/明伦汇编/闺媛典/第172卷 > 张凤翼妻黄宽姐
## 钦定古今图书集成/明伦汇编/闺媛典/第172卷 > 张凤翼妻黄宽姐

按《龙岩县志》：黄宽姐，生员张凤翼妻。年十八归张。不
数年，凤翼病革，黄取钱剖之，各分其半，誓曰：“此钱当
合于地下。”言毕而凤翼死。黄奉亲抚孤，备尝辛苦。既
而子夭，姑以无依讽之，黄引刀割肉示信。舅姑没，有
寡婶改适，因取其子字之。嘉靖间，为流寇所掳，不屈
辱，被数创几死。